CELEX: 62018TB0715
Language: hu
Date: 2019-05-20 00:00:00
Title: T-715/18. sz. ügy: A Törvényszék 2019. május 20-i végzése — Phrenos és társai kontra Bizottság („Szolgáltatásnyújtásra irányuló közbeszerzési szerződések — Közbeszerzési eljárás — Az »Európai Fejlesztési Napok« rendezvény tervezése, előkészítése, népszerűsítése és végrehajtása — Az ajánlattevő ajánlatának elutasítása és a szerződés más ajánlattevőnek történő odaítélése — A közbeszerzési eljárás törlése — A jogvita tárgyának megszűnése — Okafogyottság”)

2019.7.22.   
            
            
               HU
            
            
               Az Európai Unió Hivatalos Lapja
            
            
               C 246/25
            
         
      A Törvényszék 2019. május 20-i végzése — Phrenos és társai kontra Bizottság
      (T-715/18. sz. ügy) (1)
      
      („Szolgáltatásnyújtásra irányuló közbeszerzési szerződések - Közbeszerzési eljárás - Az »Európai Fejlesztési Napok« rendezvény tervezése, előkészítése, népszerűsítése és végrehajtása - Az ajánlattevő ajánlatának elutasítása és a szerződés más ajánlattevőnek történő odaítélése - A közbeszerzési eljárás törlése - A jogvita tárgyának megszűnése - Okafogyottság”)
      (2019/C 246/26)
      Az eljárás nyelve: angol
      
         Felek
      
      
         Felperesek: Phrenos SPRL (Mont-sur-Marchienne, Belgium), Akkanto, (Watermael-Boitsfort, Belgium), Operational Management Solutions (Chaumont Gistoux, Belgium) (képviselők: R. Jafferali és R. van Melsen ügyvédek)
      
         Alperes: Európai Bizottság (képviselők: A. Aresu, J. Estrada de Solà és A. Katsimerou meghatalmazottak)
      
         Az ügy tárgya
      
      A Bizottság Nemzetközi Együttműködés és Fejlesztés Főigazgatósága számára az „Európai Fejlesztési Napok” rendezvény tervezésére, előkészítésére, népszerűsítésére és végrehajtására vonatkozóan az EuropeAid/139729/DH/SER/BE számú közbeszerzési eljárás keretében a felperesekből álló konzorcium által benyújtott ajánlatot elutasító és e szerződést egy másik ajánlattevő részére odaítélő, 2018. november 27-i bizottsági határozat megsemmisítése iránt az EUMSZ 263. cikk alapján benyújtott kérelem.
      
         A végzés rendelkező része
      
      
                  1)
               
               
                  
                     A jelen keresetről már nem szükséges határozni.
                  
               
            
                  2)
               
               
                  
                     A Törvényszék az Európai Bizottságot kötelezi a költségek viselésére, ideértve az ideiglenes intézkedés iránti eljárásban felmerült költségeket is, a Pomilio Blumm Srl beavatkozási kérelméhez kapcsolódó költségek kivételével.
                  
               
            
                  3)
               
               
                  
                     A Phrenos SPRL, az Akkanto, az Operational Management Solutions, a Bizottság és a Pomilio Blumm maga viseli a Pomilio Blumm által benyújtott beavatkozási kérelemmel kapcsolatos saját költségeit.
                  
               
            
         (1)  HL C 72., 2019.2.25.